O parque se fa servir ta realizar muitas actividatz esportivas. Mientres tot l'anyo bi ha personas que i van ta correr, pero ye d'hibierno quan o tozal sobre o que se troba o parque se convierte en un puesto prou popular ta esbarizar-se con trineos por a nieu. En a parte noroccidental d'o parque se pueden trobar tamién pistas ta chugar a bolos y petanca que s'emplegan a-saber-lo en todas as estacions de l'anyo. D'atra man tamién bi ha un campo de hierba artificial en a zona occidental a on se troba a seu d'o club esportivo SC Sternschanze.